OPIS PROJEKTNOG ZADATKA

# Potencijalna korist ovog zadatka

Projekt služi kao rješenje trenutačnog manjka strane literature prevedene na hrvatski ili srodni jezik. Sadašnja situacija je takva da je ograničena količina kvalitetne literature teško dostupna korisnicima u Hrvatskoj, dok web poslužitelji i stranice ne nude jednostavno rješenje tih prepreka. Naime, web stranice ponuditelja literature nisu ažurne, njihova baza podataka knjiga je nepotpuna, a u katalogu imaju popis knjiga koji ne odgovara trenutačnom stanju u njihovim skladištima. Većina knjiga u njihovoj ponudi nije prevedena, čime je korisničko iskustvo prilikom nabave željene knjige otežano.

Rješenje ovog problema je olakšati krajnjem korisniku nabavku željene knjige u stvarnom vremenu. Naše rješenje temelji se na izradi web stranice koja služi kao posrednik između ponuditelja i korisnika, s ažurnom bazom knjiga koja brojčano nadmašuje sve ostale stranice.

Poseban naglasak stavljamo na literaturi prevedenoj na hrvatski i jezike slične hrvatskom, čime korisnicima pojednostavljujemo proces pronalaska i odabira željenog naslova, budući da stranica nudi veći broj ponuditelja (izdavačkih kuća, preprodavača, antikvarijata).

Web stranica bi služila kao centralno mjesto ponude različitih izdavačkih kuća, manjih knjižara i individualnih preprodavača, na taj način stvarajući veću ponudu, bolju pokrivenost i konkurentnije cijene za krajnjeg korisnika.

Krajnjem korisniku olakšavamo pregled trenutno dostupnih knjiga na hrvatskom, srodnim i stranim jezicima. Nudimo lokacijsku preglednost ponude određenog naslova, odnosno informaciju o dostupnosti iz stranih tržišta, ukoliko je knjiga nedostupna na lokalnom području.

Također nudimo mogućnost prijevoda knjige; ovisno o interesima korisnika, izdavač može ostvariti kontakt s izdavačem strane knjige i ishodovati dozvolu za prijevod knjige na jezik blizak krajnjem korisniku.

# Postojeća slična rješenja

Trenutno je tržište knjiga u velikoj mjeri digitalizirano. Naravno, i dalje postoje knjižare te knjige se i dalje kupuju u fizičkom obliku, ali većina izdavačkih kuća nudi svoj asortiman na web stranicama. Mnoge izdavačke kuće prenijele su dio svoje ponude na web, što je jasan pokazatelj korisničkog interesa za sličnim rješenjima.

Tako, na primjer, Naklada Znanje na svom portalu nudi knjige podijeljene u kategorije knjiga prevedenih na hrvatski te strane knjige, većinom na engleskom jeziku. Njihov asortiman nije ograničen samo na knjige; imaju i kategorije poput igračaka, multimedije i slično. Na slici 1. vidimo njihovu web stranicu.

Slika 1. : web stranica Naklade Znanje

A screenshot of a book store

Description automatically generated

Na njihovoj stranici možete pretraživati knjige po naslovu, autoru ili ključnim riječima, a omogućena je i jednostavna kupovina.

E-knjiga HR nudi slično rješenje, s tom razlikom da na njihovoj stranici korisnik može odabrati i izdavača u sekciji "Izdavač", omogućavajući tako izdavačima i korisnicima da lakše pristupe ponudi knjiga. Takva ponuda sliči rješenju koje mi nudimo, odnosno centraliziranom i neovisnom posredniku između ponuditelja i korisnika.

Na slici 2. vidimo njihovo web rješenje.:

Slika 2. E-knjiga HR web stranica

A screenshot of a computer

Description automatically generated

Zbog sličnosti s gore navedenim, neću dodatno opisivati slične portale i stranice, ali ih ovdje navodim: Mozaik knjiga, Školska knjiga, Super knjižara, Hoću knjigu, VBZ knjižara, Knjiga HR, Čitaj knjigu, Svijet knjige, Libristo, Profil knjiga, E-knjižara i mnogi drugi. Također, knjige se nude i na aplikacijama poput Njuškala.

Naše rješenje se razlikuje po nekoliko aspekata. Većina postojećih platformi nudi kategorijsku podjelu knjiga, promotivne akcije i ponude usmjerene korisnicima koji ciljano pristupaju tim knjižarama kako bi pronašli određeni naslov ili se izložili širokoj ponudi te time možda pronašli knjigu od interesa. Taj pristup je usmjeren prema promociji cjelokupne ponude određenog izdavača ili nakladnika, s ciljem privlačenja korisnika na kupnju kod njih.

S druge strane, naša platforma nije usmjerena na promociju jednog ponuditelja. Umjesto toga, dizajnirana je s korisnikom u središtu pažnje, omogućavajući mu da na temelju lokacije, jezika i naslova pronađe knjigu po najpovoljnijim uvjetima kupnje – bilo da je to cjenovna prihvatljivost, pogodna lokacija kupovine ili povjerenje u izdavača.

# Skup korisnika koji bi mogao biti zainteresiran za ostvareno rješenje

Naša stranica nudi rješenje za neregistrirane korisnike (krajnji korisnicima, kupci) te za registrirane korisnike ( izdavači, antikvarijati, preprodavatelji).

Uzimajući u obzir korisnika koji ima preferencu nad jednim izdavač u odnosu na ostale, teško je za očekivati kako će se isti odlučiti za promjenom i našim rješenjem ukoliko odabrani naslov koji traži može pronaći kod tog izdavača.

Naša je web stranicama namijenjena sljedećim tipovima neregistriranih korisnika:

1. korisniku sa specifičnim zahtjevom knjige na preferiran jeziku i određenoj lokaciji, kojemu je u interesu pronaći knjigu koju možebitno nema u katalogu izdavača od povjerenja,
2. korisniku koji po lokaciji i odabranom jeziku želi pregledati ponudu knjiga koje bi ga mogle zanimati
3. neodlučnom korisniku koji nije siguran u odabir knjige (cijena, udaljenost izdavača)

Registriranim korisnicima je naša stranica rješenje za :

1. vlastitom ponudom asortimana
2. izbjegavanjem potrebe vlastitog web rješenja
3. mogućnost prodaje knjiga koje su rijetko kupovane te su ispale iz glavne ponude
4. komunikacija sa stranim izdavačima i posredništvo u nabavi prevedene knjige za krajnjeg korisnika \*

\*Izdavačima se pruža jasan uvid u korisnikove želje, kako za veći interes skupine korisnika za pojedinim naslovima, a koje nisu dostupne preko stranice na jezicima povoljnim korisničkoj bazi, izdavač može komunicirati s izdavačem knjige na stranom jeziku oko prijevoda naslova, što izdavaču nudi mogućnost realizacije i prodaje većeg broja naslova zanimljivog korisnicima.

# Mogućnost prilagodbe rješenja

Temeljne prilagodbe rješenja bile bi :

1. odvajanje knjiga po kategorijama (žanrovi, lokacije, autori, jezicima)
2. proširenje kategorija registriranih korisnika
3. mogućnost konverzacije kroz aplikaciju

# Opseg projektnog zadatka

Projektni zadatak ima za cilj izvesti web aplikaciju prilagođenu mobilnom uređaju ili tabletu.

Korisnici se dijele na neregistrirane i registrirane, što povlači izvedbu procesa registracije u aplikaciju, koja će se odvijati uz pomoć korisničkog imena i lozinke. Prilikom registracije, korisnik je dužan navesti podatke koji će biti vidljivi na njegovom profilu unutar aplikacije: naziv, e-pošta, adresa, broj telefona.

Provjeru valjanosti registracije obavlja admin po registraciji korisnika.

Registrirani korisnik se dijeli prema trima kategorijama: antikvarijat, izdavač te preprodavač.

Neregistrirani korisnik ima pristup ponudi knjiga i pretrazi kataloga knjiga (svih dostupnih knjiga na aplikaciji). Pretraga kataloga knjiga omogućena je prema značajkama knjige (naslovu, autoru), nazivu ponuditelja (naziv registriranog korisnika, neovisno o kategoriji) te prema lokaciji ponude.

Pretraživanje knjige za rezultat ima listu ponudu za istu koja sadrži naziv ponuditelja, broj dostupnih

primjeraka i cijenu knjige kod dotičnog ponuditelja, ukoliko isti zapisi postoje u bazi registriranih korisnika. Neće se prikazivati one knjige za koje nema zapisa u bazi podataka ili nije označena kao dostupna i kod jednog korisnika.

Lokacija ponude će biti izvedena preko interaktivne karte na kojoj će biti označeni registrirani ponuditelji koji u svojoj ponudi imaju aktivan i ažuriran asortiman knjiga. Krajnjem korisniku omogućen je pregled svih adresa (lokacija) ponuditelja te odabir pojedinog ponuditelja. Odabir ponuditelja vrši se klikom na ikonicu ponuditelja označenoj na mapi, nakon čega se izlistava asortiman knjiga istog ponuditelja.

Projekt previđa i rješenje baze podataka u koju se spremaju

1. korisnički podaci (podaci registriranih korisnika)
2. podaci o knjigama

Korisnički podaci su korisničko ime, lozinka , naziv korisnika, e-pošta, adresa, broj telefona.

Podaci o knjigama su : naziv, autora, godinu izdavanja, izdavača, kategoriju izdavača (domaći,strani), žanr, ISBN, broj izdanja, stanje očuvanosti, tekstni opis, sliku korica, oznaku vrste knjiga te listu ponuda.

Rješenje isto tako predviđa i da neregistrirani korisnici imaju mogućnosti kroz sučelje aplikacije zatražiti od izdavača da kontaktira stranog izdavača oko prijevoda strane knjige na hrvatski jezik.

# Moguće nadogradnje projektnog zadatka

Nadogradnja projekta bila bi razvoj programerske potrebe i rješenja koje bi omogućilo konverzaciju korisnika i ponuditelja u aplikaciji.

Dodatna nadogradnja bilo bi omogućiti krajnjim korisnicima da zadaju narudžbe u aplikaciji te da im se omogući plaćanje i narudžba knjige/knjiga kroz dediciranu stranicu za procesuiranje plaćanja te da je ta opcija moguća za svakog ponuditelja registriranog u sustav.